**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**DĖL žemės sklypo, kurio kadastrinis Nr. 2101/0039:1105, klaipĖdoje, detaliojo plano koncepcijos patvirtinimo“ PROJEKTO**

1. **Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo plano rengėjo UAB „Tauralaukio kotedžai“ 2014 m. spalio 17 d. prašymu.

**Planavimo pagrindas:**

1. Klaipėdos miesto savivaldybės administracijos direktoriaus 2013 m. birželio 25 d. įsakymas Nr. AD1-1601 „Dėl detaliojo teritorijų planavimo organizatoriaus teisių ir pareigų perdavimo“.

2. Klaipėdos miesto savivaldybės administracijos direktoriaus 2013 m. spalio 30 d. įsakymas Nr. AD1-2691 „Dėl Klaipėdos miesto savivaldybės administracijos direktoriaus 2013 m. birželio 25 d. įsakymo Nr. AD1-1601 „Dėl detaliojo teritorijų planavimo organizatoriaus teisių ir pareigų perdavimo“ pakeitimo“.

3. Žemės sklypo, kurio kadastrinis Nr. 2101/0039:1105, Klaipėdoje, detaliojo teritorijų planavimo organizatoriaus 2013 m. liepos 8 d. Nr. J9-803 teisių ir pareigų perdavimo sutartis.

4. Žemės sklypo, kurio kadastrinis Nr. 2101/0039:1105, Klaipėdoje, detaliojo teritorijų planavimo organizatoriaus teisių ir pareigų perdavimo 2013 m. liepos 8 d. sutarties Nr. J9-803 pakeitimo 2013 m. lapkričio 11 d. Nr. J9-1175 susitarimas.

5. Planavimo sąlygų sąvadas detaliojo teritorijų dokumentui rengti 2013 m. rugpjūčio 30 d. Nr. AR10-33.

1. **Kokių rezultatų laukiama.**

Detaliojo planavimo tikslai – pakeisti žemės sklypo pagrindinę žemės naudojimo paskirtį iš žemės

ūkio į kitos paskirties, gyvenamąją teritoriją vienbučių ir dvibučių gyvenamųjų namų statybai; nustatyti teritorijos tvarkymo režimą statinių statybos projektams rengti ir žemės sklypui naudoti.

 Patvirtinus detaliojo plano koncepciją galės būti atliekami kiti detaliojo plano rengimo etapo darbai – sprendinių konkretizavimas. Apie koncepcijos patvirtinimą bus informuota visuomenė.

1. **Sprendimo projekto rengimo metu gauti specialistų vertinimai.**

Koncepcijos rengimo metu atlikta atranka dėl strateginio pasekmių aplinkai vertinimo: Kultūros paveldo departamentas prie kultūros ministerijos, Klaipėdos regiono aplinkos apsaugos departamentas, Klaipėdos visuomenės sveikatos centras pateikė išvadas – kad atlikti SPAV neprivaloma. Planavimo organizatorius priėmė sprendimą, kad SPAV nebus rengiamas. Apie pradedamą rengti detalųjį planą paskelbta dienraštyje „Vakarų ekspresas“, savivaldybės tinklapyje bei savivaldybės skelbimų lentoje. Detaliojo plano koncepcijos variantai su erdviniu sprendimu buvo svarstyti 2014 m. kovo 27 d. Klaipėdos miesto Architektūros ir urbanistikos ekspertų tarybos posėdyje. Į ekspertų pastabas atsižvelgta teigiamai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sprendimo įgyvendinimui lėšų poreikio nėra.

**6. Lėšų poreikis sprendimo įgyvendinimui.**

 Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

 Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Detaliojo plano rengėjo UAB „Tauralaukio kotedžai“ 2014 m. spalio 17 d. prašymas, dėl detaliojo plano koncepcijos patvirtinimo, 1 lapas;

2. Klaipėdos miesto savivaldybės administracijos direktoriaus 2013 m. birželio 25 d. įsakymas Nr. AD1-2540 „Dėl detaliojo teritorijų planavimo organizatoriaus teisių ir pareigų perdavimo“, 1 lapas;

3. Klaipėdos miesto savivaldybės administracijos direktoriaus 2013 m. spalio 30 d. įsakymas Nr. AD1-2691 „Dėl Klaipėdos miesto savivaldybės administracijos direktoriaus 2013 m. birželio 25 d. įsakymo Nr. AD1-1601 „Dėl detaliojo teritorijų planavimo organizatoriaus teisių ir pareigų perdavimo“ pakeitimo“, 1 lapas;

4. Klaipėdos miesto savivaldybės administracijos 2014 m. birželio 6 d. raštas Nr. (4.36.)-R2-1958 raštas „Dėl strateginio pasekmių aplinkai vertinimo atrankos dokumento“, 1 lapas;

5. Architektūros ir urbanistikos ekspertų tarybos posėdžio 2014 m. kovo 3 d. protokolo Nr. PT-14-03 kopija, 1 lapas.

Architektūros ir miesto planavimo skyriaus

savivaldybės vyriausiasis architektas Almantas Mureika

Edita Pilibaitienė, tel. 39 61 56

2014-11-04